CELEX: 32016D0929(01)
Language: da
Date: 2016-09-28 00:00:00
Title: Kommissionens gennemførelsesafgørelse af 28. september 2016 om udarbejdelsen af et arbejdsprogram for behandling af ansøgninger om fornyelse af godkendelser af aktivstoffer, der udløber i 2019, 2020 og 2021, i overensstemmelse med Europa-Parlamentets og Rådets forordning (EF) nr. 1107/2009

29.9.2016   
            
            
               DA
            
            
               Den Europæiske Unions Tidende
            
            
               C 357/9
            
         KOMMISSIONENS GENNEMFØRELSESAFGØRELSE
   af 28. september 2016
   om udarbejdelsen af et arbejdsprogram for behandling af ansøgninger om fornyelse af godkendelser af aktivstoffer, der udløber i 2019, 2020 og 2021, i overensstemmelse med Europa-Parlamentets og Rådets forordning (EF) nr. 1107/2009
   (2016/C 357/05)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 1107/2009 af 21. oktober 2009 om markedsføring af plantebeskyttelsesmidler og om ophævelse af Rådets direktiv 79/117/EØF og 91/414/EØF (1), særlig artikel 18, og
   ud fra følgende betragtninger:
   
               (1)
            
            
               En lang række aktivstoffer, der betragtes som godkendt i henhold til forordning (EF) nr. 1107/2009 og er opført i del A i bilaget til forordning 540/2011 (2), har en udløbsdato, som er fastsat til mellem 1. januar 2019 og 31. december 2021. Disse aktivstoffer er opført i del B i bilaget til Kommissionens gennemførelsesforordning (EU) nr. 686/2012 (3), som uddelegerer vurderingen af disse aktivstoffer til medlemsstaterne, idet der udpeges en rapporterende medlemsstat og en medrapporterende medlemsstat for hvert aktivstof i forbindelse med proceduren for fornyelse.
            
         
               (2)
            
            
               I betragtning af den tid og de ressourcer, der er nødvendige, for at medlemsstaterne og Den Europæiske Fødevaresikkerhedsautoritet kan afslutte behandlingen af ansøgninger om fornyelse af godkendelsen af et så stort antal aktivstoffer, er det nødvendigt at udarbejde et arbejdsprogram, hvori aktivstoffer, der ligner hinanden, samles i grupper, og som fastlægger prioriteter på grundlag af sikkerhedsrisici for menneskers og dyrs sundhed eller miljøet, jf. artikel 18 i forordning (EF) nr. 1107/2009.
            
         
               (3)
            
            
               Som det fremgår af betragtning 17 i forordning (EF) nr. 1107/2009, bør lavrisikostoffer identificeres, og det bør gøres lettere at markedsføre plantebeskyttelsesmidler, der indeholder disse stoffer. Derudover bør anvendelsen af plantebeskyttelsesmidler, der har færrest mulige negative virkninger for menneskers og dyr sundhed og miljøet, fremmes i overensstemmelse med målsætningerne i Europa-Parlamentets og Rådets direktiv 2009/128/EF (4). Programmet bør derfor samle lavrisikostoffer i grupper for at prioritere deres behandling med henblik på rettidig fornyelse af deres godkendelse.
            
         
               (4)
            
            
               Endvidere bør stoffer, som på grund af deres egenskaber forventes ikke at opfylde de fastsatte godkendelseskriterier i punkt 3.6.2-3.6.5 og punkt 3.7 i bilag II til forordning (EF) nr. 1107/2009, også identificeres. Programmet bør samle disse stoffer i grupper for at prioritere deres behandling.
            
         
               (5)
            
            
               På grund af de ressourcer, som myndighederne har til rådighed til at behandle ansøgninger om fornyelse af godkendelser, kan det ikke udelukkes, at prioriteringen af behandlingen af stoffer i denne afgørelse medfører, at godkendelsen af en række andre aktivstoffer kan udløbe, inden der er truffet beslutning om at forny godkendelsen af disse stoffer. I sådanne tilfælde bør godkendelsesperioden for disse aktivstoffer forlænges rettidigt i henhold til artikel 17 i forordning (EF) nr. 1107/2009.
            
         
               (6)
            
            
               I artikel 18 i forordning (EF) nr. 1107/2009 fastsættes det, at aktivstoffer, der ligner hinanden, skal samles i grupper baseret på prioriteringer af deres behandling, og det fastsættes også, at arbejdsprogrammet skal omfatte specifikke elementer. Kommissionens gennemførelsesforordning (EU) nr. 844/2012 (5) og (EU) nr. 686/2012 gennemfører henholdsvis litra a)-e) og litra f) i artikel 18, stk. 2, i forordning (EF) nr. 1107/2009 —
            
         BESTEMT FØLGENDE:
   Eneste artikel
   Arbejdsprogrammet som fastsat i bilaget til denne afgørelse vedtages hermed.
   
      Udfærdiget i Bruxelles, den 28. september 2016.
      
         
            På Kommissionens vegne
         
         Vytenis ANDRIUKAITIS
         
            Medlem af Kommissionen
         
      
   
   
      (1)  EUT L 309 af 24.11.2009, s. 1.
   
      (2)  EUT L 153 af 11.6.2011, s. 1.
   
      (3)  Kommissionens gennemførelsesforordning (EU) nr. 686/2012 af 26. juli 2012 om uddelegering til medlemsstaterne af vurderingen af aktivstoffer i forbindelse med gennemførelsen af proceduren for fornyelse (EUT L 200 af 27.7.2012, s. 5).
   
      (4)  Europa-Parlamentets og Rådets direktiv 2009/128/EF af 21. oktober 2009 om en ramme for Fællesskabets indsats for en bæredygtig anvendelse af pesticider (EUT L 309 af 24.11.2009, s. 71).
   
      (5)  Kommissionens gennemførelsesforordning (EU) nr. 844/2012 af 18. september 2012 om fastsættelse af de fornødne bestemmelser til gennemførelse af fornyelsesproceduren for aktivstoffer, jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler (EUT L 252 af 19.9.2012, s. 26).
   
      BILAG
      
                  1.
               
               
                  Arbejdsprogrammet vedrører aktivstoffer, der betragtes som godkendt i henhold til forordning (EF) nr. 1107/2009 og er opført i del B i bilaget til gennemførelsesforordning (EU) nr. 686/2012.
               
            
                  2.
               
               
                  Prioriteringen af behandlingen af ansøgninger om fornyelse af godkendelser af aktivstoffer og samling i grupper af aktivstoffer, der ligner hinanden, jf. artikel 18 i forordning (EF) nr. 1107/2009, er som følger:
                  
                              1)
                           
                           
                              Behandlingen af ansøgninger om fornyelse af godkendelser af aktivstoffer, som på grund af deres egenskaber kan identificeres som potentielle lavrisikoaktivstoffer, skal prioriteres, således at det størst mulige antal lavrisikoaktivstoffer kan godkendes straks eller med så lille forsinkelse som muligt.
                           
                        
                              2)
                           
                           
                              Behandlingen af ansøgninger om fornyelse af godkendelser af aktivstoffer, som på grund af deres egenskaber forventes ikke at opfylde godkendelseskriterierne i punkt 3.6.2-3.6.5 og punkt 3.7 i bilag II til forordning (EF) nr. 1107/2009, skal prioriteres. Derfor skal sådanne behandlinger foretages straks eller med så lille forsinkelse som muligt.
                           
                        
                              3)
                           
                           
                              Hvis godkendelsen af en række aktivstoffer, som ikke er omfattet af nr. 1) og 2), forventes at ville udløbe, inden der er truffet beslutning om at forny godkendelsen af disse stoffer, skal godkendelsesperioden for disse aktivstoffer forlænges rettidigt i henhold til artikel 17 i forordning (EF) nr. 1107/2009.